พระราชบัญญัติปรับปรุงกระทรวง ทบวง กรม (ฉบับที่ 5) พ.ศ. 2535 (ยกเลิก)
ประกาศวันที่ 1992-03-14

content: พระราชบัญญัติ ปรับปรุงกระทรวง ทบวง กรม (ฉบับที่ ๕) พ.ศ. ๒๕๓๕ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๑๓ มีนาคม พ.ศ. ๒๕๓๕ เป็นปีที่ ๔๗ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติปรับปรุงกระทรวง ทบวง กรม (ฉบับที่ ๕) พ.ศ. ๒๕๓๕”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๖ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๓) พ.ศ. ๒๕๓๕ และให้ใช้ความต่อไปนี้แทน “มาตรา ๖ สำนักนายกรัฐมนตรีมีส่วนราชการดังต่อไปนี้ (๑) สำนักเลขาธิการนายกรัฐมนตรี (๒) สำนักเลขาธิการคณะรัฐมนตรี
sectionNo: 3
content: (๓) สำนักข่าวกรองแห่งชาติ (๔) สำนักงบประมาณ (๕) สำนักงานสภาความมั่นคงแห่งชาติ (๖) สำนักงานคณะกรรมการกฤษฎีกา (๗) สำนักงานคณะกรรมการข้าราชการพลเรือน (๘) สำนักงานคณะกรรมการจัดระบบการจราจรทางบก (๙) สำนักงานคณะกรรมการนโยบายพลังงานแห่งชาติ (๑๐) สำนักงานคณะกรรมการพัฒนาการเศรษฐกิจและสังคมแห่งชาติ (๑๑)
sectionNo: 3
content: สำนักงานคณะกรรมการส่งเสริมการลงทุน (๑๒) สำนักงานปลัดสำนักนายกรัฐมนตรี (๑๓) สำนักงานคณะกรรมการการศึกษาแห่งชาติ (๑๔) สำนักงานคณะกรรมการป้องกันและปราบปรามการทุจริตและประพฤติมิชอบในวงราชการ (๑๕) สำนักงานคณะกรรมการป้องกันและปราบปรามยาเสพติด (๑๖) สำนักงานคณะกรรมการส่งเสริมและประสานงานเยาวชนแห่งชาติ (๑๗)
sectionNo: 3
content: สำนักงานสถิติแห่งชาติ (๑๘) กรมประชาสัมพันธ์ (๑๙) กรมวิเทศสหการ”
sectionNo: 4
content: มาตรา ๔ ให้ยกเลิกความในมาตรา ๑๙ และมาตรา ๒๐ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ และให้ใช้ความต่อไปนี้แทน “มาตรา ๑๙ กระทรวงมหาดไทยมีอำนาจหน้าที่เกี่ยวกับการบำบัดทุกข์บำรุงสุข การส่งเสริมและพัฒนาการเมืองการปกครอง การปกครองท้องที่ การปกครองท้องถิ่น การทะเบียนราษฎร
sectionNo: 4
content: การส่งเสริมการศึกษาและการประกอบอาชีพ การพัฒนาชุมชน การพัฒนาฝีมือแรงงาน การรักษาความมั่นคงภายใน การป้องกันสาธารณภัย การรักษาความสงบเรียบร้อยของประชาชน การที่ดิน การประชาสงเคราะห์ การสาธารณูปโภคและการสาธารณูปการ การโยธา การราชทัณฑ์ การสวัสดิการและการคุ้มครองแรงงาน การผังเมือง การประกันสังคม
sectionNo: 4
content: และการพัฒนาชนบท มาตรา ๒๐ กระทรวงมหาดไทยมีส่วนราชการดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการปกครอง (๔) กรมการพัฒนาชุมชน (๕) กรมพัฒนาฝีมือแรงงาน (๖) กรมตำรวจ (๗) กรมที่ดิน (๘) กรมประชาสงเคราะห์ (๙) กรมโยธาธิการ (๑๐) กรมราชทัณฑ์ (๑๑) กรมสวัสดิการและคุ้มครองแรงงาน
sectionNo: 4
content: (๑๒) สำนักผังเมือง (๑๓) สำนักงานประกันสังคม (๑๔) สำนักงานเร่งรัดพัฒนาชนบท”
sectionNo: 5
content: มาตรา ๕ ให้ยกเลิกความในมาตรา ๒๒ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ และให้ใช้ความต่อไปนี้แทน “มาตรา ๒๒ กระทรวงยุติธรรมมีส่วนราชการดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมคุมประพฤติ (๔) กรมบังคับคดี (๕) สำนักงานส่งเสริมงานตุลาการ”
content: ผู้รับสนองพระบรมราชโองการ อานันท์ ปันยารชุน นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรปรับปรุงส่วนราชการในสำนักนายกรัฐมนตรี กระทรวงมหาดไทย และกระทรวงยุติธรรม เสียใหม่ โดยจัดตั้งสำนักงานคณะกรรมการจัดระบบการจราจรทางบกขึ้นในสำนักนายกรัฐมนตรี เพื่อทำหน้าที่เป็นองค์กรกลางในการแก้ไขปัญหาการจราจรทางบก
content: ยุบสำนักนโยบายและแผนมหาดไทย กระทรวงมหาดไทย ไปรวมอยู่ในสำนักงานปลัดกระทรวง กระทรวงมหาดไทย ยุบกรมแรงงาน กระทรวงมหาดไทย จัดตั้งกรมพัฒนาฝีมือแรงงาน และกรมสวัสดิการและคุ้มครองแรงงานขึ้นในกระทรวงมหาดไทย ให้ทำหน้าที่แทนกรมแรงงาน และจัดตั้งกรมคุมประพฤติขึ้นในกระทรวงยุติธรรม ทั้งนี้
content: เพื่อให้การปฏิบัติราชการเกิดความคล่องตัว มีประสิทธิภาพ และเหมาะสมกับสภาพงานในปัจจุบัน จึงจำเป็นต้องตราพระราชบัญญัตินี้